# Euroopa Liidu L 1/2019

| | ISSN 1977-0650 |
| --- | --- |
| Euroopa Liidu
  Teataja | L 1 |
| | |
| Eestikeelne väljaanne | Õigusaktid | 62. aastakäik3. jaanuar 2019 |

ISSN 1977-0650

Euroopa Liidu

Teataja

L 1

Eestikeelne väljaanne

Õigusaktid

62. aastakäik3. jaanuar 2019

---

| Sisukord | | II   Muud kui seadusandlikud aktid | Lehekülg |
| --- | --- | --- | --- |
| | | OTSUSED |
| | * | Nõukogu otsus (EL) 2019/3, 19. detsember 2018, seisukoha kohta, mis võetakse Euroopa Liidu nimel transpordiühenduse piirkondlikus juhtimiskomitees teatavates transpordiühenduse asutamise lepingu rakendamisega seotud eelarveküsimustes | 1 |

Sisukord

II   Muud kui seadusandlikud aktid

Lehekülg

OTSUSED

*

Nõukogu otsus (EL) 2019/3, 19. detsember 2018, seisukoha kohta, mis võetakse Euroopa Liidu nimel transpordiühenduse piirkondlikus juhtimiskomitees teatavates transpordiühenduse asutamise lepingu rakendamisega seotud eelarveküsimustes

1

| ET | Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.
  Kõigi ülejäänud aktide pealkirjad on trükitud poolpaksus kirjas ja nende ette on märgitud tärn. |
| --- | --- |

ET

Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.

Kõigi ülejäänud aktide pealkirjad on trükitud poolpaksus kirjas ja nende ette on märgitud tärn.

---

II Muud kui seadusandlikud aktid

OTSUSED

| 3.1.2019 | ET | Euroopa Liidu Teataja | L 1/1 |
| --- | --- | --- | --- |

3.1.2019

ET

Euroopa Liidu Teataja

L 1/1

---

NÕUKOGU OTSUS (EL) 2019/3,

19. detsember 2018,

seisukoha kohta, mis võetakse Euroopa Liidu nimel transpordiühenduse piirkondlikus juhtimiskomitees teatavates transpordiühenduse asutamise lepingu rakendamisega seotud eelarveküsimustes

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,

võttes arvesse Euroopa Komisjoni ettepanekut

ning arvestades järgmist:

| (1) | Liit allkirjastas transpordiühenduse asutamise lepingu (edaspidi „leping“) vastavalt nõukogu otsusele (EL) 2017/1937 (1). |
| --- | --- |

(1)

Liit allkirjastas transpordiühenduse asutamise lepingu (edaspidi „leping“) vastavalt nõukogu otsusele (EL) 2017/1937 (1).

| (2) | Lepingu artikli 41 lõike 3 kohaselt kohaldatakse seda ajutiselt alates 9. oktoobrist 2017. Lepingut kohaldatakse ajutiselt selle osaliste ehk liidu, Albaania Vabariigi, Bosnia ja Hertsegoviina, endise Jugoslaavia Makedoonia vabariigi, Kosovo (*1), Montenegro ja Serbia Vabariigi vahel. |
| --- | --- |

(2)

Lepingu artikli 41 lõike 3 kohaselt kohaldatakse seda ajutiselt alates 9. oktoobrist 2017. Lepingut kohaldatakse ajutiselt selle osaliste ehk liidu, Albaania Vabariigi, Bosnia ja Hertsegoviina, endise Jugoslaavia Makedoonia vabariigi, Kosovo (*1), Montenegro ja Serbia Vabariigi vahel.

| (3) | Transpordiühenduse piirkondlik juhtimiskomitee (edaspidi „juhtimiskomitee“) võtab vastu transpordiühenduse 2019. aasta eelarve, et tagada lepingu nõuetekohane rakendamine. |
| --- | --- |

(3)

Transpordiühenduse piirkondlik juhtimiskomitee (edaspidi „juhtimiskomitee“) võtab vastu transpordiühenduse 2019. aasta eelarve, et tagada lepingu nõuetekohane rakendamine.

| (4) | On asjakohane määrata kindlaks liidu nimel juhtimiskomitees võetav seisukoht seoses juhtimiskomitee otsusega teatavates eelarveküsimustes, kuna selline otsus on transpordiühenduse alalise sekretariaadi töö alustamiseks vajalik ja sel on liidu jaoks õiguslikud tagajärjed. |
| --- | --- |

(4)

On asjakohane määrata kindlaks liidu nimel juhtimiskomitees võetav seisukoht seoses juhtimiskomitee otsusega teatavates eelarveküsimustes, kuna selline otsus on transpordiühenduse alalise sekretariaadi töö alustamiseks vajalik ja sel on liidu jaoks õiguslikud tagajärjed.

| (5) | Komisjonile transpordiühenduse eelarve esialgseks täitmiseks volituste andmine ei muuda sellele institutsioonile Euroopa Liidu lepingu ega Euroopa Liidu toimimise lepinguga antud volituste põhiolemust, |
| --- | --- |

(5)

Komisjonile transpordiühenduse eelarve esialgseks täitmiseks volituste andmine ei muuda sellele institutsioonile Euroopa Liidu lepingu ega Euroopa Liidu toimimise lepinguga antud volituste põhiolemust,

ON VASTU VÕTNUD KÄESOLEVA OTSUSE:

Artikkel 1

Seisukoht, mis võetakse liidu nimel transpordiühenduse piirkondlikus juhtimiskomitees, põhineb käesolevale otsusele lisatud juhtimiskomitee otsuse eelnõul.

Kõnealuse otsuse eelnõu väiksemates muudatustes võivad liidu esindajad juhtimiskomitees kokku leppida ilma nõukogu täiendava otsuseta.

Artikkel 2

Käesolev otsus jõustub selle vastuvõtmise päeval.

Brüssel, 19. detsember 2018

Nõukogu nimel

eesistuja

E. KÖSTINGER

---

(1)  Nõukogu 11. juuli 2017. aasta otsus (EL) 2017/1937 transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta (ELT L 278, 27.10.2017, lk 1).

1

(*1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.

*1

---

EELNÕU

TRANSPORDIÜHENDUSE PIIRKONDLIKU JUHTIMISKOMITEE OTSUS nr 2018/...,

...,

millega võetakse vastu transpordiühenduse 2019. aasta eelarve

TRANSPORDIÜHENDUSE PIIRKONDLIK JUHTIMISKOMITEE,

võttes arvesse transpordiühenduse asutamise lepingut, eriti selle artikli 24 lõiget 1 ning artiklit 35,

ON TEINUD JÄRGMISE OTSUSE:

Artikkel 1

Võetakse vastu käesolevale otsusele lisatud transpordiühenduse 2019. aasta eelarve.

Artikkel 2

Euroopa Komisjon vastutab eelarve täitmise eest ja transpordiühenduse alalise sekretariaadi töö alustamise eest vastavalt artiklile 3.

Artikkel 3

Artiklit 2 kohaldatakse alates .... detsembrist 2018. Selle kohaldamine lõpeb üks päev enne alalise sekretariaadi direktori ametisse nimetamise jõustumise päeva.

[koht], [...] 2018.

Piirkondliku juhtimiskomitee nimel

eesistuja

---

Liide

Transpordiühenduse 2019. aasta eelarve

| Eelarverida | Summa
  (EUR) |
| --- | --- |
| Ametnike palgad | 750 000 |
| Sissemaksed ametnike tervise-/pensionikindlustussüsteemi | 200 000 |
| Sekretariaadi jooksvad kulud (sh püsikulud/tööreiside/koosolekute korraldamine) | 330 000 |
| Kontori IT-seadmed ja mööbel (mis ei ole peakorterilepinguga hõlmatud) | 100 000 |
| Värbamiskulud (avaldamiskulud ja kandidaatide kulude hüvitamine) | 100 000 |
| Kokku | 1 480 000 |
| Reserv (ligikaudu 10 %) | 150 000 |
| Kõik kokku | 1 630 000 |
| Millest: ELi osalus (80 %) (*1) | 1 304 000 |
| WB6 osalus (20 %: transpordiühenduse asutamise lepingu V lisas on esitatud jaotus riikide kaupa) | 326 000 |

Eelarverida

Summa

(EUR)

Ametnike palgad

750 000

Sissemaksed ametnike tervise-/pensionikindlustussüsteemi

200 000

Sekretariaadi jooksvad kulud (sh püsikulud/tööreiside/koosolekute korraldamine)

330 000

Kontori IT-seadmed ja mööbel (mis ei ole peakorterilepinguga hõlmatud)

100 000

Värbamiskulud (avaldamiskulud ja kandidaatide kulude hüvitamine)

100 000

Kokku

1 480 000

Reserv (ligikaudu 10 %)

150 000

Kõik kokku

1 630 000

Millest: ELi osalus (80 %) (*1)

1 304 000

WB6 osalus (20 %: transpordiühenduse asutamise lepingu V lisas on esitatud jaotus riikide kaupa)

326 000

---

(*1)  ELi osaluse näitaja ei mõjuta ELi 2019. aasta eelarve vastuvõtmist.

---